Document ID: 31989L0277

A Bizottság irányelve
(1989. március 28.)
a gépjárművek és pótkocsijaik irányjelző lámpáira vonatkozó tagállami jogszabályok közelítéséről szóló 76/759/EGK tanácsi irányelvnek a műszaki fejlődéséhez történő hozzáigazításáról
(89/277/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 87/403/EGK irányelvvel [1] módosított, a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, 1970. február 6-i 70/156/EGK tanácsi irányelvre [2] és különösen annak 11. cikkére,
tekintettel a legutóbb a 87/354/EGK irányelvvel [3] módosított, a gépjárművek és pótkocsijaik irányjelző lámpáira vonatkozó tagállami jogszabályok közelítéséről szóló, 1976. július 27-i 76/759/EGK tanácsi irányelvre [4] és különös tekintettel annak 10. cikkére,
mivel a szerzett tapasztalatoknak és a technika jelenlegi állásának köszönhetően lehetővé vált bizonyos előírások kiegészítése és a tényleges közlekedési viszonyokhoz történő igazítása, és ennek következtében a járművek utasai és a közlekedés egyéb résztvevői biztonságának javítása;
mivel az ezen irányelvben tervezett intézkedések a gépjárművek kereskedelme műszaki akadályainak megszüntetéséről szóló irányelveknek a műszaki fejlődéshez történő hozzáigazításával foglalkozó bizottság állásfoglalását tükrözik,
ELFOGADTA EZT AZ IRÁNYELVET:
1. cikk
A 76/759/EGK irányelv mellékletei ezen irányelv mellékletének megfelelően módosulnak.
2. cikk
(1) 1989. október 1-jétől a tagállamok nem jogosultak:
a) - megtagadni valamely gépjárműtípus tekintetében az EGK-típusjóváhagyás megadását, a 70/156/EGK irányelv 10. cikke (1) bekezdésének utolsó francia bekezdésében említett irat kibocsátását, vagy nemzeti típusjóváhagyás megadását,
- megtiltani a gépjárművek forgalomba helyezését az irányjelző lámpákkal összefüggő okból, amennyiben azok ezen irányelv előírásainak megfelelnek;
b) - visszautasítani az EGK-alkatrésztípus-jóváhagyást vagy a nemzeti alkatrésztípus-jóváhagyást az említett irányjelzőlámpa-típus tekintetében, ha ezek megfelelnek ezen irányelv előírásainak,
- megtiltani az irányjelző lámpák forgalomba hozatalát, ha azok az ezen irányelv előírásai alapján kibocsátott EGK-alkatrésztípus-jóváhagyási jelet viselik.
(2) 1991. október 1-jétől:
a) - a tagállamok a továbbiakban nem állíthatják ki a 70/156/EGK irányelv 10. cikke (1) bekezdésének utolsó francia bekezdésében említett okiratot olyan gépjárműtípusra, amelynek irányjelző lámpái nem felelnek meg ezen irányelv előírásainak,
- a tagállamok visszautasíthatják a nemzeti típusjóváhagyás kiadását egy gépjármű típusra, ha annak irányjelző lámpai nem felelnek meg ezen irányelv előírásainak,
b) - a továbbiakban a tagállamok nem adhatnak ki EGK-alkatrésztípus-jóváhagyást olyan irányjelzőlámpa-típusra, amely nem felel meg ezen irányelv előírásainak,
- a tagállamok visszautasíthatják a nemzeti alkatrésztípus-jóváhagyás kiadását egy olyan irányjelzőlámpa-típusra, amely nem felel meg ezen irányelv előírásainak.
Az 5. kategóriába tartozó irányjelzőlámpa-típusokra azonban az EGK-típusjóváhagyás esetében a fenti időpont 1993. október 1-jére módosul.
(3) 1995. október 1-jétől a tagállamok megtagadhatják az olyan gépjárművek forgalomba helyezését, amelyeknek az irányjelző lámpái nem felelnek meg ezen irányelv előírásainak, valamint azon irányjelző lámpák forgalomba hozatalát, amelyek nincsenek ellátva az irányelv előírásai alapján kiadott típus-jóváhagyási jellel.
(4) A 2. szakasz b) pontjában előírtaktól eltérően, a tagállamok továbbra is elfogadják egy irányjelző lámpának a 76/759/EGK irányelv előírásai szerinti EGK-alkatrésztípus-jóváhagyását, ha az már üzemben lévő gépjárműre való felszerelésre szánták, továbbá egy irányjelző lámpára megadható, a 76/759/EGK irányelv szerinti EGK-alkatrésztípus-jóváhagyást, feltéve hogy a berendezés rendeltetése az, hogy azt már üzemben lévő járműre szereljék fel cserealkatrészként, és műszakilag nem megoldható, hogy e berendezések ezen irányelv előírásainak megfeleljenek.
3. cikk
A 2. cikk rendelkezéseit nem kell alkalmazni, ha azok ellentétben állnak a gépjárművek és pótkocsijuk világító és fényjelző berendezéseinek felszerelésére vonatkozó tagállami jogszabályok közelítéséről szóló, 1976. július 27-i 76/756/EGK tanácsi irányelvnek a műszaki fejlődéshez történő hozzáigazításáról szóló, 1989. március 28-i 89/278/EGK bizottsági irányelv [5] 2. cikkének (2), (3) és (4) bekezdésében foglaltakkal.
4. cikk
A tagállamok hatályba léptetik azon intézkedéseket, amelyek ahhoz szükségesek, hogy ezen irányelvnek legkésőbb 1989. szeptember 30-ig megfeleljenek. Erről haladéktalanul tájékoztatják a Bizottságot.
5. cikk
Ennek az irányelvnek a tagállamok a címzettjei.
Kelt Brüsszelben, 1989. március 28-án.

Labels: 7
8